Kairi Leivo

Kairi Leivo (sündinud 25. augustil 1971 Tallinnas) on pärimusmuusik, jutuvestja ja endine diplomaat.

Haridus
Kairi Leivo lõpetas Tallinna 44. Keskkooli 1989. aastal ja 1998. aastal Tallinna Pedagoogikaülikooli skandinavistika eriala rootsi ja taani filoloogina. Lisaks on ta õppinud Clingendaeli rahvusvaheliste suhete akadeemias Haagis, ning täiendanud ennast rahvaülikoolides Bornholmi saarel ja Östersundis. Kairi Leivo on lõpetanud ka Olustvere teenindus- ja maamajanduskooli jookide tehnoloogia eriala ja Viljandi kutseõppekeskuse 4. taseme koka kutseõppe.  

Töökäik
Aastatel 2000–2010 töötas ta Eesti Vabariigi Välisministeeriumis diplomaadinaVälisministeeriumi koduleht, muuhulgas ka Eesti Vabariigi Helsingi ja Moskva suursaatkondades lauaülemana pressi-, info- ja kultuuriküsimustes.

Aastatel 2010–2012 oli ta Ugala teatri avalike suhete juht ja kirjandustoimetaja. Aastatel 2013–2018 töötas Leivo Eesti Pärimusmuusika Keskuse August Pulsti õpistu juhatajana. 

2018. aastast on Leivo vabakutseline muusik, koolitaja, jutuvestja ja pärimuskultuuri edendaja. Leivo on rahvusvahelise jutuvestjate projekti Kuldrum üks asutajaid. Alates 2014 on Leivo ka Ruhnu viiulilaagrite korraldaja ja projektijuht ning  Ruhnu viiulifestivali peakorraldaja. Aastal 2025 valiti Leivo UNESCO pärandilinna Viljandi linnameistriks.  

Ansamblid
1998. aastal asutas ta koos Maria Laatspera, Evelyn Rosenbergi ja Katrin Laidrega regilauluansambli Laudaukse Kääksutajad. Ansambel andis välja kolm CD-plaati: 
 „Ühtelaulmine“ (2004), 
 „Õhtu tuleb“ (2007) ja 
 „Kokku“ (2013). 

2013. aastal asutas ta koos Sofia Joonsi, Kristiina Ehini, Katrin Laidrega ansambli Naised Köögis. Ansamblilt on ilmunud neli helikandjat: 
 "See pole ainult sääskede ja siilide öö" (2015),
 "See tantsusaal on nugadega kaetud" (2017) ja
 "Uhke ja vaba" (2019)
 "Kordub kõik all päikese" (2022)
2019. aastal liitus ta ansambliga Ruhnu saare lood ja laulud. Ansambel on välja andnud kaks albumit:
 "Ruhnu saarel mitu otsa" (2019)
 "Mere mälu" (2025)  Albumi eest "Mere mälu" pälvis ansambel Etnokulbi aasta eheda pärimusmuusika kategoorias 2025.

Kirjatöö
Leivo on kirjutanud artikleid pärimusmuusikast ja -kultuurist, samuti teatri- ja muusikaarvustusiArtiklite andmebaas ISE. 2017. aastal koostas ta väljaande "Viljandi Pärimusmuusika festivali lood"https://www.digar.ee/arhiiv/et/raamatud/79533. Ta on tõlkinud raamatuid taani, inglise ja rootsi keelest Kairi Leivo tõlked E-kataloogis ESTER.

Tunnustus
Kairi Leivo pälvis Eesti Kultuurkapitali aastapreemia 2017. aastal kultuurimälu talletamise eest. 

 Viited 

Välislingid
 Kairi Leivo – naine folgiköögist
 Naised Köögis ainus brünett Kairi Leivo: praegu ma olengi uhke ja vaba

Kategooria:Eesti diplomaadid
Kategooria:Eesti muusikud
Kategooria:Eesti tõlkijad
Kategooria:Eesti filoloogid
Kategooria:Sündinud 1971